**Proces verbal**

**al sedintei ordinare a Consiliului Judetean Vrancea**

**din data de 16 august 2021**

In data de 16 august 2021, la sediul Consiliului Judetean Vrancea din Focsani,

b-dul Dimitrie Cantemir nr. 1, a avut loc sedinta ordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea, domnul Cătălin Toma.

**Președintele Consiliului Județean Vrancea, domnul Cătălin Toma,** a deschis sedinta ordinara din 16 august 2021, convocata prin Dispozitia nr.257 din 10.08.2021, cu îndeplinirea procedurilor legale în materie.

Locul sedintei a fost sediul consiliului judetean, cu prezenta fizica a alesilor judeteni, insa fara public, caracterul public al acesteia fiind asigurat prin publicarea pe site a minutei imediat dupa sedinta si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 26 de consilieri judeteni din 32, si presedintele Consiliului Judetean Vrancea. Absenti au fost: Balan Doru Geany, Cel Mare Ionel, Guguianu Constantin, Munteanu Ludmila, Oprisan Marian si Tarlungeanu Adelina Petronela.

Presedintele consiliului judetean, in conformitate cu prevederile legale, a dat cuvântul secretarului general al judetului pentru a supune spre aprobare procesele-verbale ale şedinţei ordinare din data de 21.07.2021, şedinţei extraordinare din data de 29.07.2021 si al şedinţei extraordinare din data de 10.08.2021. Toate cele trei procese verbale au fost aprobate in unanimitate, fara observatii.

Presedintele consiliului judetean a adus la cunostinta ca prin Încheierea din 26.07.2021 pronunţată in dosarul nr. 1209/91/2021 de Tribunalul Vrancea-Secţia I Civilă, ramasa definitiva, s-a validat mandatul de consilier judetean al domnului Atarcicov Adrian de pe lista cu supleanti a PSD.

Doamna Raluca Dan, secretarul general al judetului, a prezentat procedura de depunere a juramantului, apoi domnul Atarcicov Adrian a depus juramantul in plenul consiliului judetean.

S-a facut precizarea ca domnul Atarcicov va putea participa la dezbateri in cunostinta de cauza intrucat a primit toate materialele sedintei, urmand a face parte ca membru in Comisia de specialitate nr. IV –Asistenta sociala, respectarea drepturilor si libertatilor cetatenesti.

S-a trecut la prezentarea proiectelor de hotarare inscrise pe ordinea de zi a şedinţei:

1. „ Desemnarea reprezentantului Consiliului Judeţean Vrancea în Comisia Judeteana Vrancea in domeniul egalitatii de sanse între femei si barbați (COJES)”

2. „ Transformarea unor posturi din statul de funcții al Muzeului Vrancei”

3. „ Participarea Consiliului Județean Vrancea la realizarea in comun cu Asociația GrowUp Project a ”Festivalului Internațional de book-trailere „BOOVIE”

4. „ Aprobarea transmiterii fără plată a bunurilor achiziționate prin proiectul Implementarea de solutii informatice integrate – Registru Agricol – la nivelul judetului Vrancea, zona Nord-Vest, din patrimoniul privat al Județului Vrancea în patrimoniul privat al comunei Vrâncioaia”

5. „ Aprobarea Notei conceptuale si a Temei de proiectare pentru obiectivul de investiţii „Construire Parc Industrial Vrancea”

6. „ Aprobarea înscrierii sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr de 223 arbori cu un volum brut de 243,50 m.c. situați pe amplasamentul terenului identificat în cartea funciară nr. 51737 din comuna Soveja și aflat în domeniul public al U.A.T. județul Vrancea, în vederea valorificării”

7. „ Actualizarea Devizului general si a indicatorilor tehnico-economici pentru obiectivul de investiție „Reabilitare si modernizare DJ 205L, sector DN 2D Negrilesti, km 18+152-km 21+552, L=3.40 km, comuna Negrilesti, judetul Vrancea”

8. „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Ploscuțeni și finanțate din bugetul local al U.A.T. Ploscuțeni, pentru anul 2021”

9. „ Aprobarea executiei bugetare la data de 30.06.2021”

10. „ Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2021”

**Fiind supusa votului plenului consiliului judetean, ordinea de zi a sedintei a fost aprobata cu unanimitate de voturi.**

Presedintele consiliului judetean a precizat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite de rapoartele compartimentelor de specialitate si de avizele comisiilor de specialitate, care au fost transmise prin posta electronica. Totodata a reamintit consilierilor judeteni ca au obligaţia sa nu participe la adoptarea proiectelor de hotarari in care ar putea fi in conflict de interese.

Ulterior, s-a trecut la dezbaterea proiectelor de hotarari.

**La punctul 1** proiectul privind „ Desemnarea reprezentantului Consiliului Judeţean Vrancea în Comisia Judeteana Vrancea in domeniul egalitatii de sanse între femei si barbați (COJES)”.

Președintele Consiliului Județean Vrancea, domnul Cătălin Toma, a solicitat liderilor de grup sa faca propuneri, fiind astfel propus din partea PSD domnul Blandu Nicusor, Grupul PNL si Grupul USR -Plus neavand propuneri.

Presedintele consiliului judetean a anuntat ca liderul Grupului PNL va fi domnul consilier judetean Zamfirescu Valerica.

Președintele Consiliului Județean Vrancea, domnul Cătălin Toma, a solicitat secretariatului tehnic sa completeze buletinele de vot cu persoana nominalizata si a propus sa se treaca la dezbaterea urmatorului punct de pe ordinea de zi. Propunerea a fost adoptata in unanimitate.

La punctul 2 proiectul privind „ Transformarea unor posturi din statul de funcții al Muzeului Vrancei”.

**Fiind supus votului,** **proiectul de hotarare a fost adoptat in unanimitate.**

La punctul 3 proiectul privind „ Participarea Consiliului Județean Vrancea la realizarea in comun cu Asociația GrowUp Project a ”Festivalului Internațional de book-trailere „BOOVIE”.

Domnul consilier judetean Lazar Dorel a propus diminuarea sumei alocata proiectului de la 200.000 lei la 60.000 lei intrucat Asociația GrowUp Project a participat la procesul de selectie al proiectelor cu finantare nerambursabila de unde s-a retras. A precizat ca Grupul USR -Plus sustine educatia si de aceea propune ca o parte din suma alocata Festivalului Boovie sa fie folosita pentru functionarea unor unitati de invatamant din judetul Vrancea.

Domnul consilier judetean Raducanu Catalin a dorit sa stie care este motivul pentru care Asociația GrowUp Project s-a retras dupa ce a castigat o finantare nerambursabila de 40.000 lei, solicitand ulterior o suma de 200.000 lei.

Președintele Consiliului Județean Vrancea, domnul Cătălin Toma, a amintit ca Festivalului Boovie este un concept international si ca ar dori ca la anul viitor sa fie preluat de catre Consiliul Judetean Vrancea. A mai precizat ca intotdeauna cultura trebuie sustinuta si ca impactul pe care il are acest festival este unul foarte mare.

Referitor la retragerea de la finantarea nerambursabila, a precizat ca suma necesara organizarii festivalului este mult mai mare si avand in vedere importanta acestui proiect si amploarea pe care o are, s-a propus ca sustinerea lui sa fie mai mare. A subliniat ca participarea Consiliului Judetean Vrancea in calitate de partener in acest proiect ar ajuta foarte mult la promovarea judetului Vrancea. A mai precizat ca si Primaria Municipiului Focsani sustine finaciar acest proiect.

**Domnul consilier judetean Raducanu Catalin** a mai precizat ca ar fi fost bine daca doamna Carmen Ion era prezenta la aceasta sedinta si ca si-ar fi dorit ca cele mentionate de domnul presedinte anterior sa fie mai bine explicate in proiectul de hotarare suspus dezbaterii.

**Domnul consilier judetean Cretu Adrian** a mentionat ca sumele pe care le va cheltui consiliul judetean sunt suficient explicate in proiect si ca orice informatii suplimentare ar fi putut fi solicitate de la aparatul de specialitate al consiliului judetean.

**Domnul consilier judetean Raducanu Catalin** a subliniat faptul ca a dorit sa fie mai detaliat modul in care va fi promovat judetul Vrancea prin acest proiect.

**Domnul consilier judetean Lazar Dorel** a amintit ca o parte din banii alocati proiectului ar fi putut fi folositi pentru unitatile de invatamant.

**Domnul consilier judetean Onia Cristian** a precizat ca banii alocati cazarii participantilor la festival vor ramane in comunitate intrucat cazarea se va face la unitati din judetul Vrancea.

**Președintele Consiliului Județean Vrancea, domnul Cătălin Toma,** a supus votului plenului consiliului judetean amendamentul propus de domnul consilier judetean Lazar Dorel, respectiv diminuarea sumei alocata Festivalului Boovie de la 200.000 lei la 60.000 lei.

**Acesta a fost respins, fiind votat cu 22 voturi “impotriva”** (Toma Catalin, Bălosu Cristinel, Crețu Adrian-Vasile, Epure Ion, Marchitan Gabriela-Daniela, Matei Claudiu, Nedelcu Florin, Săpunaru Dorina, Toader Constantin, Vasilache Florin Jan, Vraciu Dorina, Zamfirescu Valerică, Atarcicov Adrian, Blîndu Nicușor, Cristian Dănuț, Ghețu Cătălin, Marin Laurențiu-Daniel, Marin Vasile, Micu Ioan, Melinte Vasile, Onia Cristian, Răducanu Aurelian-Cătălin) **si 5 voturi “pentru”** (Alexe Vasile, Lepadatu Mihaita, Lazar Dorel, Caraba Ionel si Stroie Gheorghe).

**Fiind supus votului, proiectul de hotarare a fost adoptat cu 24 de voturi “pentru”** (Toma Catalin, Alexe Vasile, Bălosu Cristinel, Crețu Adrian-Vasile, Epure Ion, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică, Atarcicov Adrian, Blîndu Nicușor, Cristian Dănuț, Ghețu Cătălin, Marin Laurențiu-Daniel, Marin Vasile, Micu Ioan, Melinte Vasile, Onia Cristian, Răducanu Aurelian-Cătălin) **si 3 “abtineri”** ( Lepadatu Mihaita, Lazar Dorel, Caraba Ionel).

**La punctul 4** proiectul privind „ Aprobarea transmiterii fără plată a bunurilor achiziționate prin proiectul Implementarea de solutii informatice integrate – Registru Agricol – la nivelul judetului Vrancea, zona Nord-Vest, din patrimoniul privat al Județului Vrancea în patrimoniul privat al comunei Vrâncioaia”.

**Fiind supus votului,** **proiectul de hotarare a fost adoptat in unanimitate.**

**La punctul 5** proiectul privind „ Aprobarea Notei conceptuale si a Temei de proiectare pentru obiectivul de investiţii „Construire Parc Industrial Vrancea”.

**Fiind supus votului, proiectul de hotarare a fost adoptat in unanimitate.**

**La punctul 6** proiectul privind „ Aprobarea înscrierii sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr de 223 arbori cu un volum brut de 243,50 m.c. situați pe amplasamentul terenului identificat în cartea funciară nr. 51737 din comuna Soveja și aflat în domeniul public al U.A.T. județul Vrancea, în vederea valorificării”.

**Fiind supus votului,** **proiectul de hotarare a fost adoptat in unanimitate.**

**La punctul** 7 proiectul privind „ Actualizarea Devizului general si a indicatorilor tehnico-economici pentru obiectivul de investiție „Reabilitare si modernizare DJ 205L, sector DN 2D Negrilesti, km 18+152-km 21+552, L=3.40 km, comuna Negrilesti, judetul Vrancea”.

**Fiind supus votului,** **proiectul de hotarare a fost adoptat in unanimitate.**

**La punctul 8** proiectul privind „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Ploscuțeni și finanțate din bugetul local al U.A.T. Ploscuțeni, pentru anul 2021”.

**Fiind supus votului,** **proiectul de hotarare a fost adoptat in unanimitate.**

**La punctul 9** proiectul privind „ Aprobarea executiei bugetare la data de 30.06.2021”.

**Fiind supus votului,** **proiectul de hotarare a fost adoptat in unanimitate.**

**La punctul 10** proiectul privind „ Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2021”.

**Domnul consilier judetean Caraba Ionel** a anuntat ca la acest proiect de hotarare a fost depus un amendament, inregistrat la Registratura consiliului judetean, solicitand dezbaterea acestuia.

**Președintele Consiliului Județean Vrancea, domnul Cătălin Toma,** i-a solicitat domnului consilier judetean sa prezinte amendamentul pentru a putea fi dezbatut si apoi supus votului consiliului judetean.

**Domnul consilier judetean Caraba Ionel** a precizat ca prin amendamentul depus a dorit sa atraga atentia ca educatia are un buget mic, fara investitii majore, dand drept exemplu Scoala nr.2 din Bordeasca Veche, si a amintit bugetul mare de care beneficiaza DGASPC.

**Domnul consilier judetean Catalin Raducanu** a solicitat initiatorului amendamentului sa precizeze detaliat cum vor fi cheltuite sumele care fac obiectul amendamentului.

**Președintele Consiliului Județean Vrancea, domnul Cătălin Toma,** a amintit ca trebuie urmata procedura prevazuta de Codul administrativ si propune ca pentru emiterea avizului necesar amendamentului sa se intruneasca Comisia I - Prognoze, programe, buget-finante si patrimoniu. Totodata, subliniaza ca nu trebuie confundata proprietatea cu educatia, explicand faptul ca proprietatea este a localitatilor in care se afla unitatile de invatamant, autoritatile locale fiind cele care le pot sustine financiar, iar de la bugetul judetului finantarea se face prin alocarea bugetara de la inceputul anului, tinand cont de solicitarile in acest sens. In concluzie, consiliul judetean nu poate aloca bani pentru Scoala Bordeasca. Banii ar putea fi alocati UAT Tataranu, la solicitarea intemeiata a acesteia.

**Secretarul general al judetului, doamna Raluca Dan,** a amintit ca amendamentul are nevoie de avizul comisiei de specialitate si de raportul compartimentului de specialitate din cadrul Consiliului Judetean Vrancea, precum si de avizul de legalitate al secretarului general al judetului. A mai precizat ca are rezerve in a aviza pentru legalitate acest amendament motivat de faptul ca destinatia sumelor este una nelegala potrivit Codului administrativ si a Legii finantelor publice locale, consiliul judetean neputand sa finanteze scolile care se afla in subordinea autoritatilor publice locale. Totodata a solicitat initiatorului amendamentului sa fundamenteze alocarea sumelor propuse.

**Președintele Consiliului Județean Vrancea, domnul Cătălin Toma,** a propus initiatorului amendamentului sa revina cu acesta intr-o sedinta viitoare, eventual dupa rectifcarea bugetului.

**Domnul consilier judetean Caraba Ionel** a precizat ca amendamentul vizeaza doar o realocare a unor sume intre capitole. Totodata, a propus ca in cadrul consiliului judetean sa se creeze un grup de lucru care sa analizeze cu atentie necesitatile fiecarei scoli in parte.

**Președintele Consiliului Județean Vrancea, domnul Cătălin Toma,** a precizat ca realocarea sumelor in buget se face respectand prevederile legale. A mai intrebat daca domnul consilier e pregatit sa-si sustina amendamentul sau doreste sa il retraga si sa il prezinte in urmatoarea sedinta.

**Domnul consilier judetean Caraba Ionel** a raspuns ca isi va sustine amendamentul in sedinta de fata.

**Domnul consilier judetean Marin Laurentiu, presedintele Comisiei I - Prognoze, programe, buget-finante si patrimoniu,** a solicitat Raportul directiei de specialitate si avizul de legalitate al secretarului general al judetului.

Pe parcursul desfasurarii sedintei Comisiei I, domnul director Dita Dumitru a depus Raportul Directiei Economice pentru amendamentul propus.

La finalizarea lucarilor comisiei, domnul consilier judetean Marin Laurentiu a anuntat ca a fost intrunit cvorumul, fiind prezenti 9 consilieri judeteni, si a intrebat daca mai sunt observatii referitoare la amendamentul depus.

In urma votului, Comisia de specialitate a acordat aviz nefavorabil amendamentului propus la proiectul de hotarare privind „ Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2021”.

**Președintele Consiliului Județean Vrancea, domnul Cătălin Toma,** a supus votului plenului consiliului judetean amendamentului propus la proiectul de hotarare privind „ Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2021”.

Acesta a fost respins cu 22 de voturi “impotriva” (Toma Catalin, Bălosu Cristinel, Crețu Adrian-Vasile, Epure Ion, Marchitan Gabriela-Daniela, Matei Claudiu, Nedelcu Florin, Săpunaru Dorina, Toader Constantin, Vasilache Florin Jan, Vraciu Dorina, Zamfirescu Valerică, Atarcicov Adrian, Blîndu Nicușor, Cristian Dănuț, Ghețu Cătălin, Marin Laurențiu-Daniel, Marin Vasile, Micu Ioan, Melinte Vasile, Onia Cristian, Răducanu Aurelian-Cătălin), 4 voturi “pentru” ( Alexe Vasile, Lazar Dorel, Caraba Ionel si Stroie Gheorghe) si 1 “abtinere” (Lepadatu Mihaita).

**Domnul consilier judetean Raducanu Catalin** a amintit ca la, inceputul anului, Comunei Tataranu i-a fost alocata cea mai mica suma de bani si a atras atentia ca la DGASPC nu este posibila in acest moment o reducere a schemei de personal. Cu privire la proiectul de hotarare suspus dezbaterii, a intrebat daca se stie cand va fi primita si diferenta de bani alocati calamitatilor din judet.

**Președintele Consiliului Județean Vrancea, domnul Cătălin Toma,** a precizat ca se vor gasi resurse pentru refacerea drumurilor afectate.

**Domnul consilier judetean Alexe Vasile** a intrebat aparatul de specialitate al consiliului judetean care este impactul asupra proiectelor aflate in desfasurare si de la care au fost retrase sume.

**Președintele Consiliului Județean Vrancea, domnul Cătălin Toma,** a mentionat ca la inceputul anului sunt alocati bani pentru mai multe obiective de investitii. In cazul celor la care nu se finalizeaza procedura de licitatie, banii sunt alocati altor proiecte a caror executie este gata.

**Directorul Directiei Economice, domnul Dita Dumitru,** a precizat ca aceste realocari de sume nu influenteaza derularea proiectelor.

**Domnul consilier judetean Caraba Ionel** a dorit sa mai adauge ca amendamentul propus nu a avut in vedere doar Scoala din Bordeasca, ci intreg judetul Vrancea.

**Fiind supus votului,** **proiectul de hotarare a fost adoptat cu 25 de voturi “pentru”** (Toma Catalin, Alexe Vasile, Bălosu Cristinel, Crețu Adrian-Vasile, Epure Ion, Lepadatu Mihaita, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică, Atarcicov Adrian, Blîndu Nicușor, Cristian Dănuț, Ghețu Cătălin, Marin Laurențiu-Daniel, Marin Vasile, Micu Ioan, Melinte Vasile, Onia Cristian, Răducanu Aurelian-Cătălin)  **si 2 abtineri** (Lazar Dorel, Caraba Ionel).

**S-a revenit la punctul 1** la proiectul de hotarare privind „ Desemnarea reprezentantului Consiliului Judeţean Vrancea în Comisia Judeteana Vrancea in domeniul egalitatii de sanse între femei si barbați (COJES)”.

A fost explicata procedura de vot si s-a trecut la votarea consilierului judetean care va face parte din Comisia Judeteana Vrancea in domeniul egalitatii de sanse între femei si barbați.

Domnul Cretu Adrian a dat citire procesului - verbal al comisiei de numarare si validare a voturilor, consemnandu-se ca domnul Nicusor Blandu a obtinut 23 de voturi “pentru” si 4 voturi “impotriva”.

**Fiind supus votului plenului consiliului judetean, proiectul de hotarare a fost adoptat in unanimitate.**

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei ordinare a Consiliului Judetean Vrancea din 16 august 2021.

**Preşedintele**

**Consiliului Judeţean Vrancea**

**Cătălin TOMA**

**Secretar general al județului**

**Raluca Dan**